Document ID: /roh_data/filtered/fineweb-2-filterrobots_roh.jsonl.gz/29653

A Männedorf en il chantun da Turitg è ina chasa da vegls vegnida messa en quarantina. Quai suenter che pliras persunas èn s’infectadas cun il coronavirus. Dus cussadents sajan morts vi da Covid-19. Dus ulteriurs sa chattian en in stan critic. Quai rapporta la «NZZ».
En tut sajan 6 dals 43 cussadents s’infectads sco er ina collavuratura da la chasa da tgira privata. Tenor la manadra da la chasa na saja betg stà pussaivel da suandar la chadaina d’infecziun. Per il mument valian mesiras da segirtad severas en la chasa da vegls. Tut ils cussadents èn isolads en lur chombras singulas, visitas n'èn betg lubidas e las tschaveras vegnan purtadas en chombra.